da da da da da da nb da da da da da da da da da da da nb da da en en
Førsteholdet røg af væggen Og Saif årets spiller - Svanholm Cricketklub
Onsdag d. 23. december 2015 kl. 19:22 af Henrik Pfaff
Da 1. holdet kom op ad trappen t til årets juleafslutning måtte deres åsyn skue, at billedet fra deres DM for to år siden var fjernet - og erstattet af kontrafejer af 2. holdet . Godt det samme for det nye billede var kvalitetsmæssigt meget bedre. Det var formanden kommet til at love 2. holdet, fordi de syntes det var så synd for dem, at der hverken var pokal eller andre dingenoter, da de vandt 1. division og T 20 serie 2.
2. holdsspillerne Usman, Sahadat Riaz og Bobby Malik i gang med at afsløre 2. holdet på væggen
Men ellers var der godt gang i hyldesterne.
Hamid Shah blev afløst af Saif Ahmad som årets spiller. Det unge menneske havde i sæsonens løb scoret tre centuries for Svanholm- et af dem i elitedivisionen og to juniorcenturies - og havde derudover for DCF i landsholdets kamp mod Essex 2. hold, hvor der endog var en U-landsholdskaster med, præsteret 100.
Søren Henriksen overrækker pokalen for at blive årets spiller til Saif Ahmad
Derudover havde han været en glimrende spin bowler – og i øvrigt havde han trænet lilleputterne.
Det var i øvrigt 51 gang, at pokalen blev uddelt og selvom den blev fornyet og kom til at hedde Folkebladets pokal i stedet for Syd Vest Bladets pokal, da vi flyttede til Brøndby, er den efterhånden noget bulet – men det har også sin charme.
Og så var der ”trofastnåle” til Bobby Malik, Usman Akram, Zishan Shah og Taha Ahmed, der alle havde spillet mere end 100 seniorkampe og derfor havde gjort sig fortjent til en sølvnål.
Og Zishan Shah er ikke så langt fra en guldnål, for han har spillet 442 kampe for Svanholm og skulle med tilpas flid om nogle år kunne komme op i den eksklusive 500 kamps klub, der består af 12 mand og hvor Zishan p.t. er den nærmeste til at kunne blive medlem.
Saif Ahmad måtte meget med hans vilje op engang mere for at modtage plader til sit centurybat. Da han havde glemt det, fik han pladerne på et miniputplasticbat – så kan han lære det..
Klubsangen og andre sange blev forsøgt afsunget – og formanden holdt sin store tale – og så blev det atter jul i Svanholm
Bobby Malik, Usman Akram og Zishan Shah var nålemodtagere
et vue ud over nogle af deltagerne
Nissen må nu have manuskript for at komme igennem Mr. Nikkelhorn